ช่วงนี้อยากพักจากมื้อหนักๆ เลยหาอะไรเบาๆทาน สถานที่ๆช่วงนี้มาบ่อยก็ไม่พ้น sq1 เพราะเดินทางสะดวก แถมร้านอาหารเปิดใหม่เยอะมากๆ เดินดูสักพักเราเลยเลือกร้านนี้ค่ะ ZEN

บรรยากาศ >> คนไม่ค่อยพลุกพล่าน ที่นั่งค่อนข้างติดกันแต่เก้าอี้พนักสูงทำให้มีความเป็นส่วนตัว 

อาหาร >> ไปทานกันสองคนค่ะ สั่งคนละอย่างแล้วแบ่งกันทาน :)
เซ็ตข้าวปั้นหน้าปลาแซลมอล + โรลที่มีไส้ทูน่า > ปลาลายสวยมาก ชิ้นใหญ่ แต่ข้าวแอบเยอะไปนิดนึง ปลาสด อร่อยมากค่ะ มีผักดองเป็นเครื่องเคียงแก้เลี่ยน กับซุปมิโซะ

หม้อไฟรวมทะเล > ของทะเล ผัก มาในหม้อร้อน มีทั้งหอยแมลงภู่ กุ้ง แซลมอน ปลาหมึก เส้นบุก น้ำซุปหอมกลมกล่อมดีเลยค่ะ

ในชุดเซตจะมีของหวานมาเสิร์ฟตอนเราทานเสร็จนะคะ เป็นพันนาคอสต้านุ่มๆ ราดซอสสตรอเบอรรี่ อร่อยค่ะ

น้ำ >> สั่งเป็นชาเขียวเย็นรีฟิลค่ะ

บริการ >>  บริการดีเลยค่ะ ส่วนมากน้องๆพนักงานจะเป็นนักศึกษาฝึกงาน เวลาเราถามแล้วน้องตอบไม่ได้ ผู้จัดการจะรีบเข้ามาชาร์ทอย่างรวดเร็ว พร้อมทั้งอธิบายอย่างคล่องแคล่วและแนะนำได้ดี ชื่นชมเลยค่ะ

ราคาอาจจะสูงไปนิดแต่คุณภาพโอเคนะคะรวมกับการบริการที่ยอดเยี่ยมก็เป็นอีกร้านที่เราประทับใจค่ะ